*Projekts*

**Ministru kabineta noteikumu projekta „Grozījumi Ministru kabineta 2010.gada 27.jūlija noteikumos Nr.692 „Valsts emeritētā zinātnieka statusa piešķiršanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 27.jūlija noteikumos Nr.692 „Valsts emeritētā zinātnieka statusa piešķiršanas kārtība” (turpmāk – projekts) ir sagatavots saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2010.gada 27.jūlija noteikumu Nr.692 „Valsts emeritētā zinātnieka statusa piešķiršanas kārtība” 22.punkts nosaka, ka laikposmā līdz 2010.gada 31.decembrim valsts emeritētā zinātnieka mūža granta apmērs mēnesī ir vidēji 150 latu. Mūža granta apmēru katram valsts emeritētajam zinātniekam pēc saskaņošanas ar izglītības un zinātnes ministru nosaka Latvijas Zinātņu akadēmija atbilstoši šim mērķim iedalītajiem valsts budžeta līdzekļiem. Ievērojot minēto, ka noteiktais laikposms ir beidzies, tad minēto noteikumu 22.punkts ir svītrojams.  Savukārt Ministru kabineta 2010.gada 27.jūlija noteikumu Nr.692 „Valsts emeritētā zinātnieka statusa piešķiršanas kārtība” 23.punkts nosaka, ka no 2011.gada 1.janvāra valsts emeritētā zinātnieka mūža granta apmērs mēnesī ir 150 latu.  Ņemot vēra minēto, un to, ka ar 2014.gada 1.janvāri Latvijā plānots ieviest *euro,* ir nepieciešams veikt grozījumu minētajos Ministru kabineta noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot Ministru kabineta 2010.gada 27.jūlija noteikumu Nr.692 „Valsts emeritētā zinātnieka statusa piešķiršanas kārtība” 23.punkta noteikto granta apmēru, kas ir izteikta latos, ieviešanai *euro*.  Projekts sagatavots atbilstoši *Euro* ieviešanas kārtības likuma 6.panta otrajai daļai un saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).  Aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

31.07.2013 16:07

409

Depkovska, 67047772,

[Anita.depkovska@izm.gov.lv](mailto:Anita.depkovska@izm.gov.lv)